**О Т Ч Е Т**

 **НАРОДНО ЧИТАЛИЩЕ „ГЕОРГИ КОНДОЛОВ 1914“ – 2021г**

Организационна структура на читалището :

* Върховен орган – Общото събрание на всички читалищни членове - 150
* Настоятелство на читалището в състав : Донка Прокопова –председател, Мария Конярова,Мария Велчева, Георги Илиев, Недко Градев, Георги Стоянов и Стефан Стефанов
* Проверителна комисия в състав: Мария Казепова – председател, Донка Димитрова и Елена Стоянова
* Постоянният оперативен екип на читалището през годината наброяваше 10 души с позиции: читалищен секретар, библиотекар, работник библиотека -2, касиер-домакин,озвучител, художествен ръководител, организатор,хигиенист, счетоводител.
1. **ОСНОВНИ ДЕЙНОСТИ**

 **Библиотечно – информационно обслужване**

Библиотечната дейност е една от основните функции на читалището, като културна институция. Библиотеката при НЧ”Георги Кондолов -1914” е единствената в град Царево и най – голямата в общината с богат и разнообразен фонд. Разположена е върху 114 кв.м. Читателските зони са разпределени в три отдела – заемна за възрастни, детски отдел и читалня. Част от фонда се съхранява в две хранилища с обща площ около 30 кв. м. Библиотечният фонд към 31. 12. 2021 г. наброява 31 260 библиотечни единици. През отчетната година са набавени 734 броя книги на обща стойност 8 385. 84 лв. Получени като дарение са инвентирани 411 броя книги за 4 407.48лв.

 2

 Абонаментът, който е на разположение на нашите читатели за 2021 г. , се състои от 10 периодични издания на стойност 439. 80 лева. Регистрираните потребители през годината са общо 505.

* Деца до 14 години – 191
* Юноши от 15 до 18 години – 65
* Над 18 години – 249

През годината са отчетени 1835 посещения, заетата литература за дома е 5866 броя. През месец януари 2021 година Читалищното Настоятелство взе решение децата до 14 години и дарителите на библиотеката да не заплащат читателска такса и да ползват безплатно библиотечния фонд, като стимул и задържане на потребителите. Важна задача в работата на библиотеката е по – пълното, качествено и бързо задоволяване на информационните, културни, образователни и развлекателни търсения на потребителите.

Дейността на библиотеката включва :

* Обслужване на населението на общината и гостите на града
* Комплектуване и организиране на библиотечния фонд, според читателските търсения, потребности и интереси.
* Вторичен подбор и регулярно прочистване
* Обработване на дарения – инвентиране и замяна на физически овехтели книги с по запазени екземпляри от постъпили дарения
* Осигуряване на библиотечни материали, книги и списания по домовете
* Предоставяне на вербални и онлайн справки
* Събиране на краеведски материали значими за Странджанския край и южното Черноморие

Библиотечно – информационният център е посредник между информацията и потребителите. Осигурява равноправен достъп до информация и услуги в база данни, чрез ресурсите на глобалната мрежа. Благодарение на „Глобални библиотеки” в услуга на

 3

 потребителите са пет компютърни конфигурации с безплатна интернет връзка и принтер.

Използват се и в основните направления в дейността на библиотеката.

* Електронно обслужване на читателите , предоставяне на онлайн информация, читателски запитвания и търсене;
* Индивидуални консултации и групови обучения;
* Организиране на културна и образователна дейност;
* Участие в разработване на проекти;

Основните библиотечни процеси са автоматизирани с библиотечна програма” АБ”, обработване на книги, електронен каталог.

Дейността на библиотеката се планира и организира според културния календар на читалището. Част от планираните дейности отпаднаха поради усложнената епидемиологична обстановка в страната. До месец май дейностите бяха прекратени, а месец март неработен.

След отпадане на ограничителните мерки, най- нетърпеливи да посетят библиотеката се оказаха учениците от началните класове. Груповите посещения отново изпълниха с радостен детски смях читалището. Ентусиазмът на децата ни вдъхнови за по – богата и разнообразна лятна работа. В традиционната лятна програма „Приказка без край”, освен „Книжно приключение” в библиотеката, за стимулиране на детското четене и създаване на положително отношение към книгите и библиотеката и творческа работилница „Хоби”, включихме и нови забавления, „Лятно кино” и ден за танци „Танцувай с мен”. Щастливи сме, че има специалисти, които откликнаха и ни помогнаха за осъществяване на лятната програма. Дават всичко от себе си и с желание и любов, за да бъде стойностен и щастлив денят за децата, участващи в заниманията. През месец август се проведе курс по програмиране за деца. Познанията по информатика

 4

 са добра инвестиция за всяка бъдеща професия, дават задълбочени познания и развиват логическото мислене. Нашият млад инструктор Константин, предаде знанията и уменията си на децата в Царево.

Библиотеката при НЧ”Г.Кондолов 1914” отличи най – активните читатели за 2021 година. Отличията имат за цел насърчаване на четенето сред всички възрасти.За читател на годината, с най – много заети книги от Детски отдел, е обявена Карина Петкова – 2 клас. За отдел възрастни, за втора поредна година най – верен читател е Сотир Узунов. Дарител на годината е Адриана Попова.

 **2** **ЛЮБИТЕЛСКО ТВОРЧЕСТВО**

 На 11 юни се проведе десетото издание на МФФ”Странджа моя, люлчина”. Фестивалът има за основна цел съхранението и разпространението на българския фолклор. На една сцена да бъдат представени певци, танцьори и инструменталисти от всички фолклорни области в името на приемствеността и обичта към българското наследство. Насърчаване приемствеността на младото поколение и съхранение на странджанския фолклор. В рамките на фестивала се проведе и съвместен концерт – спектакъл „Нощ на южните ансамбли”, в който участваха, Квартет „Славей”, танцов състав „Славей” гр.София, ” и ФА „Царево” . Жури в състав: Светла Караджова – Председател, Христо Йорданов – главен художествен ръководител на ансамблите ”Царево” и „Приморско” , Лиляна Галевска, Кристина Карамфилова, и Ваня Вакари наградиха всички участници във фестивала.

 5

 **АНСАМБЪЛ „ЦАРЕВО**

1. Люлка се люля на мегдана – концерт за 6 май
2. Празник на с. Лозенец
3. Празник на зелениката с. Заберново
4. Нестинарски празник в с. Българи
5. Концерт за празника на гр.Царево
6. Коледен поздрав под елхата

  **ФИЛИАЛ СИНЕМОРЕЦ**

 Участие в МФФ „ Странджа моя, люлчина „

 Посрещане на Коледа в с. Синеморец

 Поради епидемиологичната обстановка в страната любителските колективи / театрален състав, детска вокална група, ВГ”Хармония” не провеждаха репетиции.

 **З.** **КУЛТУРНИ ИЗЯВИ**

Със Заповед на Министъра на здравеопазването се преустанови провеждането на всички културни и развлекателни мероприятия- занятия в танцовото , творческо и музикално изкуство до май месец

 През 2021 г. почетохме годишнините на знаменити творци, будители и герои .Подредиха се постоянни витрини, в които се проследяват

 6

делото и животът им. Най – интересните от тях са посветени на : Иван Вазов, Георги Раковски, Дядо Благо, Борис Априлов, Стефан Цанев, Кина Къдрева, Георги Попаянов, Ран Босилек , Донка Петрунова, Джек Лондон, Агата Кристи, Лафонтен, Джеймс Клавел и др.

 В чест на Илинденско – Преображенското въстание, Деня на българската просвета и култура и славянската писменост , Деня на народните Будители във фоайето на читалището се организира изложба, подредиха се библиотечни документи, съхранявани през годините, които предизвикаха голям интерес. През летните месеци жителите и гостите на града ни се насладиха на богата културна програма.

* Ах, морето – концерт на ученици по поп и джаз пеене при

 Национално училище ”Христина Морфова” , гр. Ст. Загора

* Концерт на Веселин Маринов
* Театралните постановки „ Догодина по същото време”,с участието на Ненчо Илчев и Александра Сърчеджиева,
* „Приятна жена в лоша компания” с участието на Кръстьо Лафазанов, Емануела Шкодрева, Васил Драганов и др.,
* „На живо” с Александра Сърчеджиева,
* „Бай рок”- музикален спектакъл на група”Джинджифил”,
* ”Страшно смешно необщуване” с Росица Обрешкова

* Ненчо Илчев представи „ Забранената книга за фокуси”
* Ина Иванова представи своята книга „ Камила, самолет, сладолед”
* Концерт на група „Мистик”

 7

1. **РАБОТА ПО ПРОЕКТИ**

През 2021 г. изготвихме Проект за участие в конкурсната сесия на Министерството на културата за финансова подкрепа, за обновяване на фондовете по програма „ Българските библиотеки – съвременни центрове за четене и информираност” От спечеления проект библиотеката се обогати със 321 броя книги на стойност 3956.56 лв.

По програма на НФ „ Култура” „Подкрепа за частни организации в областта на любителското изкуство 2021”спечелихме проект „Танц музика и поезия – като една вселена” на стойност 15 000 лв.

 **Настоятелство на НЧ „Георги Кондолов – 1914” гр. Царево**

1. Донка Прокопова Димитрова – Председател
2. Даниел Скулиев
3. Мария Конярова
4. Мариета Бодурова
5. Георги Стоянов
6. Георги Илиев
7. Стефан Стефанов

Проверителна комисия:

1. Мария Казепова – Председател
2. Донка Димитрова
3. Мария Полименова

 Председател :